tomron87/hebrew-wikipedia-sentences-corpus huggingface dataset:
כריסטינה נוסעת להרצות בכנס בציריך ושם נודע לה שמי שהזמין אותה הוא ד"ר בורק – מנהל בית החולים שבו באה להרצות.
בורק מנסה לשכנע את כריסטינה להישאר כדי לראות את בית החולים שלו ואת המכשור המתקדם בו והיא נשארת.
ד"ר בורק מודיע לכריסטינה שהוא פורש מתפקידו ומבקש מכריסטינה שתחליף אותו בניהול בית החולים.
כריסטינה מסכימה ומחליטה לעזוב את בית החולים גריי-סלואן.
ד"ר ביילי מקבלת את המקום של כריסטינה בדירקטוריון, ואילו אלכס את מניותיה בבית החולים, לבסוף מתברר שהרופאה המחליפה את ד"ר יאנג, היא אחות של מרדית' ובתם של אליס גריי וריצ'רד ובר, אשר מסרו אותה לאימוץ כשנולדה.
העונה מתחילה במתח בין שני זוגות.
קאלי רוצה ילד אך היא לא יכולה להיכנס להריון מאז התאונה שהתרחשה בפרק 18 בעונה השביעית.
אריזונה בהתחלה רוצה להיכנס בעצמה להריון אך לאחר שהיא מפילה היא לא רוצה לנסות שוב וגם לא רוצה פונדקאית.
הן הולכות לטיפול זוגי סוער שבסופו הן נפרדות.
דרק רוצה לנסוע לוושינגטון הבירה כדי לעבוד על פרויקט נשיאותי ומרדית' לא רוצה לעזוב בטענה שכל חייה בסיאטל.
תחילה הוא מחליט להישאר עם משפחתו אך בעקבות התפתחויות בינו לבין מרדית' הוא נוסע לבד.
בהמשך יש חשדות שהוא בוגד במרדית' עם אחת העובדות שלו (רנה) ומתברר שהיא נישקה אותו והוא נסוג מזה וחזר מיד לביתו בסיאטל.
דמות נוספה מצטרפת לסדרה – ד"ר הרמן.
היא המנטורית של אריזונה בתת-ההתמחות של כירורגיה של העובר.
מסתבר שיש לה גידול במוח שאמיליה שפרד (קתרינה סקורסון) – האחות הקטנה של דרק שמתווספת כראש המחלקה הנוירוכירורגית בעונה זו, מנתחת בהצלחה, אך ד"ר הרמן מתעוורת במהלך הניתוח ועוזבת.
עוד דמות חדשה לעונה, מגי פירס, אחות למחצה של מרדית' מצד אמה, שמחליפה את כריסטינה בתפקיד הקרדיוכירורגית.
כריסטינה עזבה לנהל את הבית חולים בשווייץ והיא ואואן האנט נפרדו.
במהלך העונה אפריל נכנסת להריון אך מתברר שיש לעובר מחלה קשה והוא לא שורד.
בסוף העונה דרק נוסע לוושינגטון להתפטר מעבודתו ובמהלך הנסיעה לשם נתקל בתאונה קטלנית.
הוא מטפל בכל הפצועים מהתאונה ומוביל אותם לאמבולנס וכשנכנס למכוניתו כדי להמשיך בדרכו משאית מתנגשת בו והוא נהרג.
לאחר המוות הקשה של דרק, מרדית' לקחה את ילדיה ונסעו מסיאטל למשך כ-9 חודשים.
בפרק האחרון הכפול נודע שמרדית' נכנסה להריון בהיותו של דרק חי ובסוף הפרק מרדית' ילדה את הבת שנקראה על שם אמה של מרדית', אליס, ולאחר ההתאוששות חזרה מרדית' לסיאטל ומנסה להמשיך את חייה כרגיל.
העונה החלה ב-24 בספטמבר 2015 וכוללת 24 פרקים.
העונה עוסקת במרדית' לאחר מות בעלה, דרק.
אחותה החדשה, מגי, ואמיליה (אחותו של דרק) עוברות לגור בבית הישן של אליס גריי.
מרדית' מתחילה ללמד אנטומיה בבית החולים ומתמודדת עם מתמחה חדשה – פני, שטיפלה בבית החולים שבו מת דרק.
ביילי ממונה לראש מחלקת הכירורגיה ומעסיקה את ניית'ן ריגס, בהמשך מתברר כי האנט בעל היסטוריה שלילית איתו.
אפריל חוזרת משירותה בצבא ומנסה לשקם את יחסיה עם ג'קסון, אך לחינם.
על אף מאמציה ג'קסון פגוע קשות ורוצה גירושים.
בפרק שפותח את החצי השני של העונה, מרדית' מותקפת על ידי מאושפז שטיפלה בו ונפצעת קשה.
היא מאבדת את השמיעה באופן זמני אך מחלימה מפציעותיה עם הזמן וחוזרת לבריאות מלאה.
לאחר זמן ממושך של ויכוחים בין ג'קסון לאפריל, השניים מתגרשים.
אך מתברר שאפריל נכנסה להיריון לפני הגירושים, מבלי לספר לאף אחד מלבד מאריזונה ואלכס.
אפריל דורשת מאריזונה שלא תספר לג'קסון בשום פנים ואופן, אך אריזונה מספרת לו רגע לפני שאפריל מתכוונת לספר לו.
לאחר שקת'רין מגלה זאת, היא מציעה לג'קסון לתבוע את אפריל ולקבל משמורת מלאה על הילד, אך ג'קסון מסרב ומנסה להשלים עם אפריל.
מרדית' מגלה שניית'ן היה בעלה של אחותו של אואן, מייגן שנעלמה כאשר עלתה על מסוק שלא שב.
אמיליה ואואן מפתחים קשר ובסוף העונה מתחתנים.
קאלי מתאהבת בפני, פני זכתה בשנה התמחות בפרויקט רפואי נחשב בניו יורק ומציעה לקאלי לבוא איתה.
קאלי מסכימה ומדברת עם אריזונה על המעבר, קאלי מבקשת שסופיה תבוא איתה אך אריזונה מתנגדת מאחר שסופיה לא תראה אותה.
אריזונה וקאלי הולכות למשפט שבסופו אריזונה זוכה במשמורת מלאה על סופיה.
בן, בעלה של ביילי, יילד בניתוח קיסרי אישה בהיריון כאשר לא היו רופאים בכירים שיטפלו בה, וכתוצאה מכך האישה והיילוד מתו.
הוא הושעה מההתמחות לתקופה של שישה חודשים, אך לאחר ארבעה חודשים, אפריל יולדת בבית ובן נאלץ ליילד אותה.
בלידה מתברר כי התינוקת זקוקה לניתוח קיסרי, ובן מבצע אותו בהצלחה בבית, ובכך הציל את אפריל ובתה.
לאחר תקופה ארוכה שג'ו מסרבת להתחתן עם אלכס, הוא נפרד ממנה בכעס.
ג'ו משתכרת, וכתוצאה מכך מספרת למתמחה דה לוקה שהיא נשואה וברחה מבעלה שהכה אותה.
דה לוקה מחזיר אותה הביתה והשניים בטעות נפלו על המיטה, ואלכס שבדיוק הגיע, רואה ומכה את דה לוקה.
ניית'ן ומרדית' מתאהבים אך ביום החתונה של אמיליה מגי אומרת למרדית' שהיא אוהבת את נייתן גם.
שידור עונה 13 החל ב-22 בספטמבר 2016 בארצות הברית, וב-26 בספטמבר 2016 בישראל.
העונה נפתחת מסיומה של העונה הקודמת.
מרדית', שגילתה שמגי אוהבת את ריגס גם כן, מנסה להתחמק ממנו במשך החתונה של אמיליה ואואן וגם לאחריה, ומסבירה לו שיש בעיה, מבלי לספר מהי.
אחרי שריגס הפעיל עליה לחץ רב, היא משקרת ואומרת שהיא לא מרגישה אליו מה שהוא מרגיש אליה.
דה לוקה מגיע לבית החולים כשהוא פצוע קשה מהמכות של אלכס.
כל צוות הרופאים סקרן, מלבד מרדית' שיודעת שזהו אלכס.
אלכס מבקש ממנה לא להסגיר אותו, אך בסופו של דבר היא מלשינה עליו כמה רגעים אחרי שהוא מסגיר את עצמו למשטרה.
אלכס נשלח למעצר – דבר העלול לפגוע בקריירתו ורישיון הרפואה שלו.
ג'ו ניגשת לחדרו של דה לוקה ומבקשת ממנו שלא יספר את סודה, הוא כועס עליה אך מבטיח לה שלא יספר.
ג'ו רוצה לעזוב את בית החולים, אך בעזרת ריצ'רד היא משתכנעת ונשארת.
בפרק השני של העונה נפתח המשפט נגד אלכס – הוא מואשם בתקיפה מדרגה שנייה, ועלול להיכנס לכלא.
מגי מציעה לריגס לצאת לדייט, אך מרדית' מבקשת ממנו שיסרב לה בנימוס, והוא עושה זאת.
אפריל מתמודדת עם ההורמונים של אחרי הלידה של הארייט, ולא מפסיקה לבכות כאשר היא הולכת הביתה לפניה.
ג'קסון מציע לה שהיא והארייט יעברו לגור איתו, עד שתחלים, אך היא מסרבת – מפני שזו הצעה שלו, ולאחר מכן עוברת לגור עם ג'קסון.
דה-לוקה חוזר לעבודה, וג'ו ממשיכה להתייסר.
אמיליה ואואן עורכים חנוכת בית – ואמיליה מזמינה את ריגס מבלי שאואן ידע על כך.
היא מנסה להשלים ביניהם, אך לא מצליחה, ומבטיחה לאואן שלא תנסה שוב.
אמיליה מנסה להיכנס להיריון, אך לאחר שלא מצליחה, היא מגלה שהיא לא רוצה ילדים ומספרת על כך לאואן.
אואן מתייסר ומתלבט מה לעשות.
ג'ו מספרת לאלכס שהיא נשואה, ובעקבות זה הוא שוקל להסכים לעסקת טיעון – להיכנס לכלא לשנתיים ולבטל את המשפט.
הוא רוצה להסגיר את עצמו, אבל דה-לוקה מבטל את ההאשמות נגדו ולא מוכן להגיד לו למה.
לאחר כמה פרקים מבינים כי דה לוקה מחבב את ג'ו ודואג לה ולכן ביטל את ההאשמות.
באותו הזמן מתחיל להתפתח קשר רומנטי בין אלייזה לאריזונה.
בינתיים, אמיליה עוברת לגור אצל סטפני ולאחר מכן אצל מרדית'.
בפרק 16, ג'קסון ואפריל נוסעים לבית חולים של אייברי במונטנה כדי לטפל בנערה הזקוקה להשתלת גרון, ושם אפריל מגלה שהסיבה היחידה שהוא נסע היא כדי לפגוש את אבא שלו.
אפריל משכנעת את ג'קסון להיפגש עם אביו.
הוא מוצא אותו, ומגלה שלא אכפת לו ממנו.
לאחר השתלת הגרון החדשנית ג'קסון ואפריל מתקרבים ולבסוף גם מתנשקים.
בסוף הפרק ג'קסון אומר לאביו את מה שהוא מרגיש והולך.
מרדית' וניתן נוסעים לכנס בטיסה ביחד כאשר במהלך הטיסה יש סופת רעמים ויש פצועים במטוס כך שמרדית' וניתן דואגים לשלומם ומצילים את חייהם.
לאחר מכן מתפתח הרומן של מרדית' ונייתן כאשר מרדית' לא יודעת איך לספר למגי על המצב ומגי מגלה זאת לבד.
מגי כועסת על מרדית' אך מבינה בסוף והן משלימות.
בפרק לפני האחרון לעונה מגיעים 2 פצועים מתאונת דרכים, גבר ואישה וכולם מניחים כי הם זוג.
לאחר מכן מגלים כי הוא למעשה תקף אותה וניסה לאנוס אותה ברכבה לכן היא נסעה אל מעבר לצוק בו הייתה מכוניתה.
לאחר הניתוח שלה, היא מספרת ובית החולים עובר למצב של נעילה.
סטפני מטפלת בתוקף ולא יודעת שהוא כזה.
התוקף מאיים עליה עם סכין כדי שתוציא אותו מבית החולים.
לאחר שהם מבינים כי האבטחה רודפת אחריו, הם יורדים במדרגות החירום ונתקעים במעבדה בשל הנעילה בבית החולים, לאחר שמנסים להתחמק מרופאים שעוברים שם.
במעבדה הם פוגשים ילדה קטנה ששוטטה בבית החולים (כאשר היא עשתה זאת למעשה כל הפרק).
סטפני מגנה על הילדה והתוקף מתעצבן כי בית החולים נעול והוא לא יכול לברוח.
הוא שואל אותה איך הדלתות יפתחו והיא עונה לו שבעזרת שרפה.
הוא מנסה להדליק מגבת בעזרת חומר חיטוי ומצית וסטפני שופכת עליו את כל חומר החיטוי והוא נדלק מהגיצים שעפים מהמגבת.
סטפני רואה שהוא נשכב על הרצפה ליד מכל הגז תוך כדי שהוא נשרף.
היא אומרת לילדה שתיצמד לקיר והיא יוצאת מהחדר בשביל להזיז אותו מהמכל.
שניות לפני שהיא מגיעה אליו המכל מתפוצץ ועולה באש.
סטפני שרדה את הפיצוץ אבל סובלת מכוויות קשות.
רגלה של הילדה נפצעה בעקבות מכשיר רפואי שנפל עליה.
סטפני מצליחה להציל את רגלה של הילדה והן יוצאות לחדר המדרגות.
הן עולות לגג אבל לא יכולות לפתוח את הדלת בלי הכרטיס של סטפני.
סטפני מוצאת אותו בין העשן והן יוצאות לגג, שם הילדה מתמוטטת.
ג'קסון מחפש את סטפני בכל מקום כאשר הוא מורה לאלייזה לדווח למשטרה, והיא, מפני שמפנה מטופלים שכחה להודיע על היעדרה של סטפני.
בסופו של דבר בן וורן מראה למשטרה היכן ראה את סטפני פעם אחרונה, ומשם הם רואים עקבות של דם ומצליחים להגיע לגג ולחלץ את סטפני והילדה.
ביילי מפטרת את אלייזה כיוון שלא דיווחה על סטפני כנעדרת, וביקרה את הרופאים על כך ששמו בעדיפות עליונה לחפש את סטפני והילדה שהיו נעדרות שתיהן במהלך הפינוי.
באותו הבוקר הצבא מודיע לאואן שמצאו את אחותו ואמיליה מלווה אותו לראותה.
היא מספרת על כך למרדית' ומרדית' מספרת לנייתן.
כאשר הוא שואל אותה אם לא אכפת לה שהוא ילך אליה, היא אומרת לו "אם זה היה דרק, מזמן לא הייתי פה".
הוא רץ בהתרגשות לחפש אותה.
בסוף הפרק סטפני מודיעה על התפטרותה מבית החולים.
שידורי העונה התחילו ב-28 בספטמבר 2017 בארצות הברית, וב-2 באוקטובר 2017 בישראל.
מייגן האנט מגיעה לבית החולים, ונייתן חוזר להיות בן זוגה.
טדי חוזרת לסיאטל ומתנשקת עם אואן.
נייתן מציע למייגן נישואין אך מרדית נכנסת באמצע לא בכוונה להפריע, כדי להודיע על הניתוח של מייגן וקוטעת אותו.
לאחר מכן מייגן נפרדת מנייתן כי היא משוכנעת שהוא עדיין מאוהב במרדית'.
אמיליה מגלה שיש לה גידול במוח.
אלכס מספר לג'ו על כך שהוא מצא את בעלה והיא שואלת אותו אם הוא עשה לו משהו וכשהיא מבינה שהוא לא עשה לו כלום היא מנשקת את אלכס.
אחות של דה לוקה-קרינה מגיעה לסיאטל ושוכבת עם אריזונה, ולאחר מכן מתחילה לעבוד בבית החולים.
מרדית מבצעת השתלת דופן בטן על מייגן כי הניתוח הקודם נכשל.
ד"ר טום קוראסק (המורה של אמיליה מזמנה כמתמחה) מגיע לבית החולים כדי להוציא את הגידול מראשה.
הרפר אייברי מבקר בבית החולים ומפטר את ביילי אך נפטר לפני שהספיק לממש זאת.
ג'קסון מקבל ירושה בסך 250 מיליון דולר ולא יודע מה לעשות איתם.
אמיליה מגלה לאואן על הגידול ועוברת את הניתוח בהצלחה.
לאחר מכן הם חוזרים לביתם אך כעבור מספר ימים השניים נפרדים בטענה שאואן התחתן עם גידול.
מייגן ונייתן עוברים ללוס אנגלס עם פארוק (הילד המאומץ של מייגן) ומתחילים חיים חדשים.
מרדית' מגלה שההשתלה של דופן בטן על מייגן מועמדת לפרס הארפר אייברי.
בן וורן נרשם לאקדמיה לכבאים והתקבל אך לא אמר לביילי.
אמיליה חוזרת לעבודה אך לא בטוחה בעצמה ומבקשת מטום שינתח איתה ואחר כך שניהם שוכבים.
אריזונה מגלה שסופיה חוזרת הביתה וכתוצאה מזה היא וקרינה נפרדות.
לאחר מכן במסיבה של הסטאז'רים החדשים אואן השיכור וקרינה מתנשקים אך אריזונה רואה אותם.
ג'קסון מחליט לקחת חלק מכספי הירושה ולפתוח תחרות ניתוחים בין צוות בית החולים, בטענה שחסר לו ריגוש בחיים.
ביילי מגלה שבן וורן נרשם לאקדמיה לכבאים וכתוצאה מכך מתעלמת ממנו.
בפרק ה-300 של הסדרה, שתי דמויות הדומות לכריסטינה יאנג ולג'ורג' אומאלי מגיעות לבית החולים כתוצאה מהתרסקות רכבת הרים, בנוסף, מגיעה עוד דמות שדומה לאיזי סטיבנס שבילתה עם שתי הדמויות ביריד, זמן קצר לפני ההתרסקות.
באותו הפרק, מרדית' זוכה בהרפר אייברי.
בגריי סלואן הייתה מתקפת סייבר, וכל המוניטורים והמחשבים של בית החולים מושבתים.
בסוף הפרק מופיע בעלה של גו,עם ארוסתו.
הוא וג'ו מתגרשים, כדי שהוא יוכל להתחתן עם ארוסתו.
ג'ו מצליחה לדבר עם ארוסתו לפני שהם הולכים ומסבירה לה מה הוא עשה לה.
כמה פרקים לאחר מכן, בעלה של ג'ו נקלע לתאונת פגע וברח.
ארוסתו של פול מודה בפני ג'ו שהוא פגע בה ושתיהן מחליטות שהן יתבעו את פול.
כשהוא שומע על זה אחרי שהוא מתאושש מהניתוח, הוא מנסה לתקוף את ארוסתו, מתנגש עם הראש באחד הארונות, וממת ממוות מוחי.
ג'ו החליטה לתרום את איבריו.
חמישה פרקים לאחר מכן, ג'ו מציעה לאלכס נישואים והוא מסכים.
אואן ואמיליה מתגרשים, ואמיליה מעודדת את אואן ללכת לטדי, שנמצאת בגרמניה.
הוא טס אליה, הם מעבירים את הלילה ביחד, ולבסוף הם רבים והוא חוזר לסיאטל.
אואן מאמץ תינוק בשם ליאו.
אמיליה פוגשת את אמא של ליאו, שהיא צעירה שגרה ברחובות ומכורה לסמים, ויש ביניהם חיבור והיא מחליטה לאמץ אותה.
בפרק 20 של העונה, כמעט כל הרופאים אוכלים עוגיות ובהן מריחואנה, דבר שגורם סיבוכים רבים.
בפרק מתגלה כי הארפר אייברי המוכר תקף מינית נשים שעבדו איתו, דבר שהורס את קתרין וג'קסון.
בעזרתה של מרדית', ג'קסון חשב על רעיון – הם סגרו את קרן הארפר אייברי, ובמקומה פתחו את קרן קתרין פוקס (שמה של אמא של ג'קסון לפני הנישואין) שנועדה בין השאר לפצות על כל הבעיות שהארפר אייברי יצר.
סופיה, בתן של קאלי ואריזונה, מתחילה לרצות לחזור לניו יורק.
אז אריזונה החליטה שסופיה תחזור לניו יורק, ואריזונה תבוא איתה.
בפרק האחרון לעונה, אחרי סיבוכים רבים, ג'ו ואלכס מתחתנים, כאשר מרדית' מחתנת אותם.
מת'יו מציע שוב נישואין לאפריל והיא מסכימה, ומחתנת אותם מי שהייתה אמורה לחתן את ג'ו ואלכס.
לאחר שביילי קיבלה סכום כסף גדול, היא מחליטה לצאת לשנת שבתון וממנה את אלכס לצ'יף זמני.
טדי חוזרת לסיאטל לאחר שנכנסה להריון מאואן וכאשר אואן מגלה על זה הוא מחליט לתת לטדי את עבודתו כראש מחלקת טראומה.
ג'ו הופכת לרופאה בכירה בכירורגיה כללית.
לבית החולים מגיעים שני רופאים חדשים – אטיקוס "לינק" לינקולן (כריס קרמאק), אורתופד וחבר טוב של ג'ו מעברה, וניקו קים (אלכס לנדי), מתמחה שלו.
טדי מתחילה לצאת עם טום קוראסיק, מרדית' יוצאת עם אנדרו דה לוקה, ומתגלה שלקתרין יש גידול בעמוד השדרה שאותו מנתחים אמיליה וטום אך לא מצליחים להוציא את הגידול בשלמותו.
ג'ו מחליטה לבקר את אמא שלה ומגלה שנולדה כתוצאה מאונס ואביה מת בתאונת אופנוע.
אמיליה ולינק נוסעים לנתח מטופל בניו יורק ופוגשים באחותה של אמיליה, ננסי שלא מודעת למצב הנוכחי, הגירושים של אמיליה והגידול, חושבת שלינק זה אואן ומזמינה את שניהם לארוחת ערב אצלה עם אחותה קתלין.
כאשר אמה של אמיליה מגיעה היא מפוצצת את הסיפור מאחר שפגשה את אואן ואמיליה מתעמתת עם אחיותיה הגדולות שממשיכות להתייחס אליה כאילו היא בת 14 ומכורה לסמים ומזכירות לה את טעויות העבר שלה.
ג'ו בדיכאון ואלכס ולינק מנסים לפתור את מצבה ולבית החולים מגיע מטופל שצריך תרומת דם מיוחדת.
מרדית' פוגשת בילדה עם סרטן שמגיעה עם אביה לבית החולים ולאחר שמגלה שאביה של הילדה היה מהגר ואין לו ביטוח רפואי היא מחליטה להשתמש בביטוח של בתה הקטנה, אליס, בשביל לשלם לילדה על הטיפול ומספרת לאלכס, ריצ'רד ואנדרו.
בפרק הסיום לטדי יש צירים והיא יולדת את בתה, אליסון, תורמת הדם עם הדם המיוחד מגיעה בזמן ערפל, אנדרו נכנס לכלא לאחר שלקח על עצמו את האשמה על הביטוח של הילדה חולת הסרטן ומרדית', אלכס וריצ'רד מפוטרים מעבודתם.
עונה זאת ממשיכה מאירועי העונה הקודמת – טדי יולדת את בתו של אואן והוא מציע לה נישואין, ג'ו מאשפזת את עצמה בבית חולים פסיכיאטרי לאחר שלקתה בדיכאון כתוצאה מהפגישה עם אמא שלה ומרדית', ריצ'רד ואלכס פוטרו מבית החולים מאחר שידעו על סיפור הביטוח של מרדית' ומרדית' מועמדת למשפט.
אמיליה מגלה שהיא בהריון אבל לא בטוחה מי אב התינוק – לינק או אואן.
במשפט, מרדית' פוגשת את הרופא של דרק שבגלל הטעות שלו היא איבדה את בעלה, מתעמתת איתו והוא קורס ומת.
אלכס עוזב למספר פרקים ולאחר מכן שולח מכתבים לג'ו, מרדית', ביילי וריצ'רד ושם מספר על זה שגילה שלאיזי יש ילדים ממנו ועזב כדי לחיות איתם.
אמיליה מגלה שאב התינוק שלה הוא לינק.
למיון מגיעה ילדה עם דודה שלה ודה לוקה משוכנע שזה מקרה של סחר בילדים אך אף אחד לא מאמין לו בגלל מחלת הנפש של אביו וקרינה ומרדית' מנסות למצוא פתרון עבורו.
טדי, הייז, מגי וריצ'רד נוסעים לכנס וקורים מספר דברים – מגי פוגשת את ווינסטון, מתמחה שלה מהעבר שנהפך לרופא בכיר והם מתחילים לצאת.
הייז נזכר שפגש את אשתו שמתה מסרטן באותו הכנס ומעלה זכרונות ישנים.
טדי פוגשת בקלייר, חברה שלה מהימים שהיא הייתה מתמחה ואז נחשף שטדי בעצם ביסקסואלית ואליסון, האישה שעליה נהגה לדבר הייתה בת הזוג שלה ומתה במגדלי התאומים וריצ'רד קורס באמצע הרצאה ומתגלה שיש לו מתכות ברגל.
בפרק הסיום אמיליה יולדת את ילדה, סקאוט דרק שפרד לינקולן וטדי בוגדת באואן עם טום ואואן מגלה זאת בעזרת הקלטה שקיבל בטעות.
עונה זו מתרחשת בשני זמנים – ההווה (משבר הקורונה), והעבר שממשיך את סוף עונה 16. בפלאשבקים מהעבר, הילדה שדה לוקה חשד שסוחרים בה בילדים הוחזרה לבית החולים והתגלה שהוא צדק כל הזמן אך למרות זאת מחלת הנפש שלו עדיין קיימת וקרינה, מרדית, ריצ'רד וביילי מנסים לעזור לו.
אואן פגוע מבגידתה של טדי ושאר עובדי בית החולים לא מדברים איתה למעט מקרים רפואיים.
בזמן הקורונה דה לוקה הופך למנתח בכיר וניקו נשאר בבית החולים אך לא מדבר עם לווי.
אמיליה ולינק נשארים בבית עם בנם ועם ילדיה של מרדית, מגי ווינסטון מנהלים מערכת יחסים בשלט רחוק בעקבות הקורונה ובסוף פרק פתיחת העונה הכפול מרדית מתמוטטת בחנייה וקמה בחוף שם היא פוגשת את דרק ומדברת איתו.
מרדית מובאת לבית החולים ונמצאת חיובית לנגיף אך ישנה רוב הזמן וממשיכה לראות את דרק וגם את ג'ורג' אומאלי – שמת לפני כ-12 שנים לאחר שנדרס על ידי אוטובוס.
ג'ו וג'קסון שוכבים אך מחליטים לא לקיים מערכת יחסים וטום חולה בקורונה וכמו מרדית מובא גם לבית החולים.
ולאחר שיילדה ילד, ג'ו מתלבטת האם להחליף קריירה ולעשות התמחות בגיניקולוגיה במקום בכירורגיה כללית.
טדי יוצאת מהארון בפני אואן ואואן כועס עליה מאחר שקראה לבתם אליסון (והרבה מצופי הסדרה פירשו את דמותו כהומופובית), אמיליה חוזרת לבית החולים עבור טום שנמצא גם הוא כחיובי לנגיף ולבית החולים מגיעה האישה שהציגה את עצמה כדודה של הילדה שסחרה בה ודה לוקה מזהה אותה.
בסוף פרק אמצע העונה מרדית' מחייה מטופל שאם לא הייתה עושה את זה הוא היה מת, והיא קורסת ונאלצים להרדים אותה.
דה לוקה וקרינה נפרדים לשתי דרכים שונות במרדף אחר הסוחרת בילדים שם, הסוחרת נתפסה בזמן שגבר לא מזוהה נתקע בדה לוקה ודוקר אותו בבטן.
קרינה מוצאת אותו והוא מובהל לבית החולים ושם מנותח על ידי אואן וטדי והניתוח עובר בהצלחה, אך בסוף הפרק הוא קורס, נלקח לניתוח ונקבע מותו.
לאחר שביילי האשימה את טדי ואואן במותו של דה לוקה, לטדי יש חזיונות שלו – היא רואה אותו במקום אנשים אחרים והוא מדבר אליה.
בסוף הלוויה שלו היא מתחילה להתמוטט נפשית.
מארק ולקסי מגיעים גם הם לחוף ומנסים להסביר למרדית' שעבור האהבה כדאי לה להישאר בחיים, בביה"ח אין מספיק מכונות הנשמה אבל מגי עולה על פתרון לחבר 2 חולים לכל מכונה, הייז מודה באהבתו למרדית' בפני אחות של אשתו המנוחה, מרדית' נגמלת ממכונת ההנשמה, וינסטון מציע נישואים למגי.
ג'קסון מחליט לעבור לבוסטון ומגיע לאפריל בשביל לבקש שתעבור איתו לבוסטון לנהל את הקרן המשפחתית והוא לא רוצה לעבור בלי הארייט.
אפריל מספרת לו שהיא ומתיו נפרדו והיא מסכימה להצעה שלו (מה שגרם לצופים להאמין שפה ג'קסון ואפריל חזרו לתמיד) והם עוברים לבוסטון וג'קסון נפרד מכולם ומהסדרה.
לאחר שג'ו החליפה התמחות, היא רוצה לאמץ את לונה אך דוחים את הבקשה שלה בגלל רקעי העבר.
שמיט התקבל לניסוי על החיסון.
לאחר מספר שבועות של מנוחה לאחר שהייתה חולת קורונה מונשמת, מרדית' חוזרת לעבוד בפרק הסיום.
בסוף הפרק מגי ווינסטון מתחתנים על החוף כאשר ריצ'רד מחתן אותם, לינק מציע לאמיליה נישואים והיא אומרת לא.
בעונה זו מרדית' מבלה את רוב זמנה בנסיעות בין סיאטל למינסוטה, שם היא מגויסת על ידי ד"ר דייוויד המילטון כדי לעזור להוביל פרויקט פורץ דרך שמטרתו לרפא את מחלת פרקינסון.
במינסוטה, מרדית' פוגשת את ד"ר ניק מארש, מנתח השתלות ומושא אהבה לשעבר שהופיע בעונה 14, איתו היא מציתה מחדש רומן.
בגריי סלואן, המתחים עולים כאשר ריצ'רד וובר מציג את "שיטת וובר", טכניקת הוראה חדשה המעניקה למתמחים עצמאות גבוהה יותר בניתוחים, ובעצם נותנת להם לבצע ניתוחים לבד בזמן יותר מוקדם של ההכשרה שלהם, אך השיטה נבדקת מחדש לאחר ששמיט עשה טעות במהלך ניתוח שגרמה לתוצאות טרגיות.
לאחר שנקלע לתאונת דרכים עם טדי ואואן, ד"ר קורמק הייז מחליט לעזוב את בית החולים ולחזור עם משפחתו לאירלנד.
טדי ואוון עובדים על המאבקים הזוגיים שלהם, אמיליה ממשיכה לחקור את מערכת היחסים שלה עם לינק, וג'ו מנווטת את האתגרים של להיות אם חד הורית תוך כדי מעבר לקריירה כרופאה מיילדת.
העונה מסתיימת עם שאלות רבות, כולל מעורבותו של אוון בסיוע לא חוקי ליוצאי צבא חולים סופניים במוות בעזרת רופא, עתידה הלא ברור של ביילי בבית החולים, ומרדית' שוקלת החלטה גדולה שיכולה לשנות את הקריירה שלה לנצח.
העונה מתמקדת בקבוצה חדשה של מתמחים בכירורגיה בשנתם הראשונה (interns) כשהם מצטרפים לבית החולים גריי סלואן ממוריאל.
קבוצת המתמחים החדשה הם – סימון גריפית', לוקס אדמס (האחיין של אמיליה ומרדית'), ג'ולס מילין, בנסון קוואן, ומיקה יאסודה.
מרדית' גריי נכנסת לתפקיד המפקחת על הכשרת המתמחים החדשים ומלהטטת בין תחומי האחריות שלה כאם וכמנתחת.
זה מביא את מערכת היחסים שלה עם ניק לצומת דרכים כשהוא מתמודד עם ההחלטה שלה לעבור ברחבי הארץ.
בינתיים, טדי אלטמן הופכת למנהלת הכירורגיה החדשה של בית החולים, תפקיד שמגיע עם לחץ גבוה ומתחים עם אוון, שמתמודד עם התוצאות של מעורבותו בסיוע ליוצאי צבא חולים סופניים למות (עונה 18).
מגי ווינסטון נאבקים בנישואיהם, שכן שאיפותיהם בקריירה של כל אחד מהם יוצרות פער הולך וגדל ביניהם.
לאורך העונה, הסדרה מאזנת את חייהם של המתמחים החדשים והמדריכים שלהם תוך חקירת משברים מתמשכים בבתי חולים, ניתוחים קשים וחיי האהבה הסבוכים תמיד של הרופאים.
העונה מסתיימת עם שינויים משמעותיים, כאשר מרדית' נפרדת מסיאטל ומגריי סלואן, ומשאירה את מורשתה מאחור.
עתידו של בית החולים נראה לא ודאי ככל שהדור הבא של הרופאים לוקח על עצמו יותר אחריות, ומכווין את הקרקע להתחלות חדשות.
בעונה הרופאים בגריי סלואן ממוריאל מתמודדים עם תהפוכות מקצועיות ואישיות.
מחקרי האלצהיימר הסודיים של מרדית' ואמיליה מעוררים עימותים עם קתרין פוקס, שבסופו של דבר נותנת להן אולטימטום: למסור את המחקר שלהן לד"ר טום קוראצ'יק או לאבד את עבודתן.
מרדית' בסופו של דבר מתפטרת מהקרן ומפרסמת את המחקר, מה שהוביל לפיטורין של אמיליה ושל טדי.
בינתיים, שריפה גדולה ליד סיאטל מציפה את בית החולים בפצועים, יוצרת כאוס ודוחפת את הצוות הרפואי לגבולות שלהם.
טדי, למרות שפוטרה מוקדם יותר, חוזרת לעזור בניתוחים, אבל המתיחות גוברת בינה לבין קתרין.
ריצ'רד וובר שוקל פרישה לאחר טעות רפואית חמורה, בעוד לוקס והמתמחים האחרים ממתינים לתוצאות המבחנים שלהם כדי לקבוע את עתידם.
לוקס קיבל את הציון הגבוה ביותר מבין המתמחים, אבל בגלל הליך משפטי שנפתח נגדו אחרי ניתוח שבו לקח החלטות מסוכנות, קתרין פוקס החליטה שהוא יצטרך לחזור על שנת ההתמחות.
הוא מקבל הצעה ממגי פירס לעבור לבית חולים בשיקגו, ועד סוף העונה לא מקבל החלטה אם לוותר על ההצעה או להישאר בגריי סלואן עם חבריו להתמחות.
העונה מסתיימת עם דמויות רבות שפוטרו, עזבו או חושבות מחדש על הקריירה הרפואית שלהן, (טדי, אואן, אמיליה, מרדית', ביילי וכו').
בנוסף בסוף העונה ג'ו מתעלפת ומתגלה שהיא בהריון מלינק.
מרדית' חוזרת לסירוגין לבית החולים כדי להמשיך את מחקר האלצהיימר שלה, ופוגשת את טום שמהווה לה יריב למחקר.
ג'ו ולינק מחליטים להתחתן, וזה אחרי שהיא מגלה שהיא בהריון עם תאומים.
מילין ויאסודה מפתחות מערכת יחסים אינטימית, שנגדעת בשל מצבה הנפשי של מיקה לאחר שאחותה נפטרה בבית החולים.
האקסית של קוואן מגיעה לביקור וביניהם מתפתח רומן, אך הוא מבין שזו רוצה להיאחז בעבר, ולא בו.
ליווי פוגש איש ככומר בבית החולים, הם מפתחים מערכת יחסים ומחליטים לערוך רילוקיישן ביחד לטקסס.
בן וורן מצטרף לצוות המתמחים לתקופת מבחן, אך טדי לא רוצה שהוא יישאר.
ג'ו ולינק התחתנו בפרק האחד לפני האחרון.
בפרק הסיום מרדית' שוקלת למכור את מניותיה בבית החולים כדי לממן את המחקר, אך היא מבינה כמה בית החולים חשוב לה והיא מחליטה לא למכור את המניות.
בנוסף, היא מבינה שהיא לא ניתחה הרבה זמן ושזה חסר לה, מה שמוביל אותה להחלטה שהיא תחזור כל קיץ לבית החולים בסיאטל כדי לנתח.
העונה מסתיימת בפיצוץ בחדרי הניתוח, כאשר לא ידוע מי נפגע.
"האנטומיה של גריי" היא פרויקט טלוויזיוני ראשון של התסריטאית והמפיקה שונדה ריימס.
הסדרה זכתה במספר פרסי אמי וגלובוס הזהב, והוכתרה כ"תוכנית השנה" בשנת 2006 מטעם איגוד מבקרי הטלוויזיה.
כמו כן הוענק לסדרה התואר "Future Classic" מטעם ה-TV Land Awards, טקס פרסי טלוויזיה אמריקאי העוסק בעיקר בסדרות קלאסיות או סדרות העתידות להפוך לקלסיקה טלוויזיונית.
עם זאת, היו מבקרי טלוויזיה שתהו האם יש מקום בלוח השידורים האמריקאי לדרמת בית חולים נוספת, במיוחד כאשר "ER", סדרת בית חולים הוותיקה של NBC, ירדה במדורג.
כמו כן ציינו רבים את הדמיון בין "האנטומיה של גריי" וסדרה אחרת של רשת NBC "סקראבס".
ביקורות נוספות על הסדרה כללו תלונות בנוגע להצגה מרושלת ומופשטת של מחלות וניתוחים שונים וליחסים חופשיים מדי בין רופאים מתמחים לרופאים מומחים ב"סיאטל גרייס".
כמו כן, במהלך שידור העונה הראשונה של הסדרה התלוננו ארגוני האחיות בארצות הברית על "היחס המזלזל שלו זוכים האחים והאחיות בסדרה מצדם של גיבורים-רופאים".
באחד מפרקי העונה השנייה נעשה ניסיון לפייס את המתלוננים – בפרק מתוארת שביתת האחיות ב"סיאטל גרייס" ואי יכולתם של הרופאים להמשיך בעבודה סדירה ללא עזרתן.
יוצרי הסדרה זכו לביקורות אוהדות עקב שילוב מספר רב יחסית של שחקנים אפרו-אמריקאים ואסייתים בתפקידי מפתח.
היוצרים הבהירו שהם לא קבעו מראש את מוצאן של הדמויות אלא בחרו את השחקנים שהתאימו לתפקיד.
כתוצאה מליהוק לא אופייני זה לסדרה בשעות צפיית השיא, נכללו בצוות השחקנים ארבעה שחקנים אפרו-אמריקאים בתפקידים משמעותיים (איזאיה וושינגטון, צ'נדרה וילסון, ג'יימס פיקנס וקלי מקרירי), שחקנית ממוצא אסייתי (סנדרה או) ושחקנית לטינית (שרה רמירז).
לאור הצלחתה של הסדרה, החלה רשת ABC להפיק סדרה-בת בשם "מרפאה פרטית".
במרכז הסדרה, שעלתה לשידור ב-2007, עומדת דמותה של ד"ר אדיסון מונטגומרי (קייט וולש).
הסדרה מתרחשת בלוס אנג'לס אליה עברה ד"ר מונטגומרי בעקבות הצעת עבודה מפתה.
בין השחקנים המשתתפים בסדרה ניתן למנות את איימי ברנמאן, בנג'מין בראט ופול אדלשטיין.
סדרה-בת נוספת לאנטומיה של גריי, בשם "תחנה 19" עלתה לשידור במרץ 2018. הסדרה החדשה, עוסקת בחייהם של הכבאים בסיאטל, ובעבודתם מצילת החיים.
אחת הדמויות הראשיות של הסדרה היא בן וורן, בן זוגה של ביילי, שהחליט לעזוב את גריי סלואן ולהפוך להיות כבאי.
בן וורן חזר לענה 21 של האנטומיה של גריי.
אנטומיית גוף האדם של הנרי גריי הוא ספר לימוד באנגלית על האנטומיה של האדם.
הספר יצא לאור לראשונה ב-1858, ונחשב עד היום ליצירה קלאסית בנושא.
האנטומאי הבריטי הנרי גריי נולד ב-1827. הוא חקר את התפתחות הבלוטות האנדוקריניות והטחול וב-1853 מונה למרצה לאנטומיה בבית הספר לרפואה של בית החולים סנט ג'ורג בלונדון.
ספרי הלימוד באותה התקופה היו בגודל כיס, והאיורים בהם היו קטנים מאוד וקשים לקריאה.
במהלך מלחמת קרים חש גריי כי יש צורך בספר לימוד חדש לאנטומיה, שיסייע לסטודנטים ולרופאים ללמוד כיצד לטפל בחיילים פצועים.
ב-1855 פנה גריי לעמיתו, ד"ר הנרי ואנדייק קרטר, והציע לו להפיק יחד ספר לימוד לאנטומיה לתלמידי רפואה.
השניים רצו ספר זול ומדויק, שיהיה עזר הוראה מעשי לסטודנטים.
למזלם של גריי וקרטר, בתקופתם נחלשו ההתנגדויות למדע האנטומיה: פקודת האנטומיה מ-1832 התירה שימוש לימודי ומחקרי בגופות שלא נמצאו להן דורשים, כך שחלפו הימים שבהם נאלצו רופאים לגנוב גופות מקברים טריים.
בתי חולים החלו לבנות חדרים ייעודיים לדיסקציה, ויוקרתה של האנטומיה החלה מתאוששת.
עבודתם של גריי וקרטר במהלך השנה וחצי הבאות, שעות רבות מדי יום, הייתה הבסיס לספר.
הם ביצעו ביחד את כל נתיחות הגופות, גריי הופקד על ההסברים המילוליים וקרטר אייר את האיברים השונים.
כשסיימו את כל הדיסקציות יצא גריי לחופשה ללא תשלום במשך חצי שנה, כדי לטפל בהוצאת הספר לאור.
המידות שנבחרו לספר היו 24 על 15 סנטימטר, בכרך יחיד - היו אלה מידות שאפשרו את נשיאת הספר בקלות יחסית, ומצד שני אפשרו עדיין איורים גדולים וברורים, שבמקום לכלול רק מספרים (ומקרא שהושם במקום אחר) כמקובל אז בספרים אחרים, הכילו את שמות האיברים וחצים מתאימים.
האיורים האיכותיים והמפורטים של קרטר היו ייחודיים באותה תקופה ובזכותם זכה הספר להצלחה מידית.
קרטר הפליג להודו באביב 1858, כשהספר היה בשלבי הגהה מתקדמים, וחזר לאנגליה רק בפרישתו - לאחר שלושים שנה.
המהדורה הראשונה של הספר, בשם "Gray's Anatomy: Descriptive and Surgical", יצאה בבריטניה באוגוסט 1858, ושנה אחר כך - בארצות הברית.
על גב הספר הופיעו שמות המשפחה של גריי ושל קרטר (באותו הגודל) וביניהם שם הספר, "Anatomy".
קרטר קיבל סכום חד-פעמי עם יציאת הספר, בניגוד לגריי שקיבל תמלוגים של 150 לירה שטרלינג על כל אלף עותקים שנמכרו.
גריי נדבק מאחיינו הגוסס באבעבועות שחורות, והלך לעולמו ב-1861 בגיל 34, זמן קצר לאחר שהמהדורה השנייה של הספר ראתה אור, ב-1860. רבים אחרים המשיכו את עבודתו - המהדורה הבריטית ה-39 של הספר הידוע ראתה אור ב-2004.
הספר זכה להצלחה רבה בבריטניה עם יציאתו, וב-1880 הודפסה שם המהדורה התשיעית שלו.
באותה התקופה יצאה גם מהדורה אמריקאית ראשונה של הספר (כנראה ב-1878 - אין מידע רב בנושא).
בארצות הברית המשיכו לראות אור מהדורות נוספות, שהתפתחותן הייתה נפרדת מהתפתחות המהדורות הבריטיות.
על אף שכשמונה מהדורות בריטיות ראו אור לפני הגרסה האמריקאית הראשונה, נראה כי המהדורה האמריקאית של 1878 נקראה "מהדורה ראשונה", ומהדורות מאוחרות יותר בארצות הברית מוספרו בהתאם.
הדבר הביא לחוסר התאמה ולבלבול בין מספרי המהדורות הבריטיות והאמריקאיות.
גריי כתב את גרסתו המקורית של הספר לקהל קוראים של רופאים וסטודנטים לרפואה, במיוחד מנתחים.
מאחר שהספר הפך במהירות לקלאסיקה, עורכים מאוחרים יותר התאמצו לקבע את מעמדו כטקסט מוסמך באנטומיה, באנגלית, דרך אסטרטגיה שיווקית של הכללת הידע המקיף באנטומיה וברפואה, נכון לזמן הפרסום.
עם הגידול בידע הרפואי במהלך המאה ה-20, גרמה אסטרטגיה זו להרחבה ניכרת של הספר, עד כי גודלו ומשקלו הפכו לבעייתיים.
מהמהדורה ה-35 נעשו מאמצים להפוך מגמה זו ולשמור על הספר כך שיהיה קריא לסטודנטים.
למרות זאת, המהדורה ה-38 כללה 2,092 עמודים בפורמט גדול, וזכתה לכינוי "התנ"ך של האנטומיה".
נכון לאוקטובר 2020, מהדורה 42 של הספר היא העדכנית ביותר.
העורכת הבכירה שלה היא סוזאן סטנדרינג, פרופסור לנוירוביולוגיה וראש מחלקת האנטומיה והביולוגיה של התא והאדם, בקינגס קולג' באוניברסיטת לונדון.
המהדורה ה-39 היא המהדורה הראשונה של הספר שסוקרת את הגוף לא לפי מערכות הגוף השונות (למשל דם, שלד, עיכול וכדומה) כבשיטה הקלאסית, אלא לפי אזורים בגוף.
זאת במטרה לסייע בידי רופאים או סטודנטים הזקוקים למידע על איבר מסוים, למצוא בפרק יחיד את כל המערכות הקשורות בו.
כמו כן התווספו לספר תמונות שהתקבלו בטכניקות דימות חדשות (כגון טומוגרפיה ממוחשבת והדמיית תהודה מגנטית) כדי ללמד את הסטודנטים כיצד לקרוא תמונות אלה.
במהדורה זו 1,600 עמודים בגרסה הבריטית ו-1,627 עמודים בגרסה האמריקאית.
היא ראתה אור ב-24 בנובמבר 2004 בארצות הברית, ויום למחרת - בבריטניה, וזמינה גם בגרסת תקליטור.
ההבדלים בין הספרים הם משניים, בעיקר הבדלי מינוח בין אנגלית אמריקנית לאנגלית בריטית - למשל אדרנלין לעומת אפינפרין.
מהדורות חדשות של "האנטומיה של גריי" (וגם חלק מהישנות) נחשבות גם היום לספרים המקיפים והמפורטים ביותר בנושא.
חלק מהמהדורות הישנות עדיין מודפסות לעיתים, בעיקר בשל ערכן האמנותי והוויזואלי, אך הן מיושנות ואינן מייצגות נאמנה את הידע האנטומי העכשווי.
מהדורה מיוחדת של הספר המיועדת לסטודנטים, "Gray's Anatomy for Students", יצאה ב-2004. על אף שמו, מדובר בספר חדש לחלוטין, שאין לו ולספר המקורי דבר משותף, למעט שמו.
על שם הספר וכאזכור לו, נקראת סדרת הטלוויזיה הרפואית "האנטומיה של גריי".
האנטר לורנס ביורגן הוא הבסיסט של להקת AFI.
ביורגן נולד בלונג ביץ' שבקליפורניה וגדל בגראס ואלי, קליפורניה.
הוא ניגן בלהקה שנקראת The Force לפני שהצטרף ללהקה AFI.
הוא היה אמור להיות מחליף לבסיסט גאוף קרייסג' לסיבובי הופעות אחדים ולהקלטת האלבום, "Shut Your Mouth and Open Your Eyes" אך בסופו של דבר נעשה הבסיסט הקבוע של הלהקה בנובמבר 1997. להקתו הקודמת, "The Force" התפרקה בספטמבר 1998.
ביורגן אוהב את המוזיקה של פרינס, ויש לו פרויקט צדדי, להקה בשם "Hunter Revenge", שמנגנת מוזיקה משנות ה-80 המוקדמות ורית'ם אנד בלוז.
ביורגן יודע לנגן בתופים, בס, גיטרה, סקסופון ופסנתר.
הוא היה המתופף ואחד ממייסדי להקת The Frisk, שביצעו את הופעתם האחרונה בדצמבר 2005. הוא תופף גם בשתי להקות נוספות - The Eyeliners ו-Halo Friendlies בסיבובי הופעות.
האנטר הופיע באלבומם החדש של הצמד טיגן ושרה, "The Con", בנגינת בס לשירים שנכתבו על ידי טיגן.
בנוסף, יש לו פרויקט צדדי עם טיגן.
האנטילים ההולנדיים השתתפו במשחקים האולימפיים בין אולימפיאדת הלסינקי (1952) לאולימפיאדת בייג'ינג (2008).
אף שבאותה תקופה היו האנטילים באוטונומיה בריבונות הולנדית, אפשרו ההולנדים את הקמתו של ועד אולימפי נפרד, וספורטאי האנטילים התחרו במשלחת נפרדת.
המשלחת הראשונה של האנטילים ההולנדיים, לאולימפיאדת הלסינקי, כללה רק את נבחרת הכדורגל.
היא הודחה כבר בסיבוב הראשון, לאחר הפסד 1–2 לנבחרת טורקיה.
בדומה להולנד, החרימו האנטילים ההולנדיים את אולימפיאדת מלבורן (1956), במחאה על דיכוי המרד ההונגרי בידי ברית המועצות.
בהמשך, החרימו האנטילים גם את אולימפיאדת מוסקבה (1980), במחאה על הפלישה הסובייטית לאפגניסטן, אף שהולנד עצמה לא עשתה זאת.
להישג הגבוה ביותר של האנטילים ההולנדיים במשחקים הגיע השייט יאן בורסמה, שזכה במדליית הכסף במפרשית מדגם לכנר באולימפיאדת סיאול (1988).
האתלט צ'ורנדי מרטינה היה קרוב להישג דומה באולימפיאדת בייג'ינג (2008).
הוא סיים במקום השני בריצת 200 מטר, אחרי יוסיין בולט, אך שעה לאחר המירוץ הודיעו מארגני התחרות על פסילתו בעקבות ערעור של המשלחת האמריקנית, לאחר שבצילומי הטלוויזיה נראה שיצא מהמסלול שלו.
האנטילים ההולנדים ערערו בפני בית הדין לבוררות בספורט, אך ב-9 במרץ 2009 נדחה הערעור.
מרטינה התחרה גם בריצת 100 מטר וסיים במקום הרביעי, בזמן של 9.93 שניות, שמהווה שיא לאומי.
ב-2011 בוטל המעמד האוטונומי של האנטילים.
חלקם קיבלו מעמד של רשות מקומית בהולנד, וחלקם הפכו לחלק מממלכת ארצות השפלה.
בשל שינוי זה הודיע הוועד האולימפי הבינלאומי כי לא יאפשר עוד את השתתפותה של משלחת מהאנטילים ההולנדים במשחקים, אך התיר לספורטאים מהאיים להשתתף באולימפיאדת לונדון (2012) כמשתתפים עצמאיים, תחת הדגל האולימפי.
האנטילים ההולנדיים השתתפו גם בשתי אולימפיאדות חורף, אולימפיאדת קלגרי (1988) ואולימפיאדת אלברוויל (1992).
במשחקים התחרו הספורטאים מהאנטילים במזחלות ובלוג', אך הגיעו להישגים נמוכים.
האנטר X האנטר היא סדרת מאנגה שנוצרה על ידי האמן היפני יושיהירו טוגאשי ופורסמה לראשונה במגזין השבועי שונן ג'אמפ השבועי (Weekly Shōnen Jump) במרץ 1998. העלילה מתרחשת בעולם בדיוני בו קיים ארגון מסתורי בשם ארגון ההאנטרים (Hunter Association).
ארגון זה מורכב מאנשים יוצאי דופן שמבצעים משימות מסוכנות כמו לכידת פושעים, גילוי זנים חדשים של בעלי חיים וחיפוש אחר אוצרות אבודים.
הסיפור עוקב אחר מסעו של נער צעיר בשם גון פריקס, שמחליט לצאת בעקבות אביו שחי כהאנטר בעל שם עולמי.
פורסמה בשנת 1999 אנימה לסדרה, אך נגמרה בסאגת גריד-איילנד (Greed Island).
הסדרה זכתה לגרסה חדשה בשנת 2011, שסיימה את הצגתה ב-2014.
עלילת האנימה החדשה מקבילה למנגה אך מסתיימת בסאגת הבחירות ליו"ר ה-13, בעוד שעלילת המאנגה ממשיכה.
ילה הוא עולם פנטסטי-מודרני, הדומה לתקופה בת ימינו אך מכיל מפלצות ויצורים מיתולוגיים לצד טכנולוגיה מודרנית.
בעולם זה פועלים "האנטרים" - קבוצה עילית של הרפתקנים, מדענים, חוקרים ולוחמים שעברו מבחן מפרך, והם בעלי הרשאות מיוחדות ופריבילגיות על מנת לחקור את העולם ולקדם את האנושות.
כל האנטר שעבר את מבחן ההאנטרים מטעם אגודת ההאנטרים העולמית, מחזיק ברישיון המקנה לו גישה לאזורים מגובלים בכדור הארץ, השכלה גבוהה בחינם ומותרות רבות.
האנטרים רבים עוסקים בלחימה ובמחקר של יצורים קסומים ומפלצות, סוגים שונים של מדעים, עבודה כשכירי חרב, חיפוש אוצרות ולמידה על היסטוריה ותרבויות עתיקות.
ארגון ההאנטרים העולמי, שמסמיך את ההאנטרים ועורך את מבחן ההאנטרים השנתי, אף עוזר לממשלות העולם בשמירה על הסדר ובהגנה על האנושות במקרים של איום כלל-עולמי.
העלילה עוקבת אחרי גון פריקס - ילד בן 12 מאי הלוויתן ובנו של האנטר אגדי שנעלם.
מטרתו של גון היא למצוא את אביו, ולשם כך הוא עוזב את ביתו ונרשם למבחן ההאנטרים השנתי, במטרה לעבור את המבחן ולהפוך להאנטר.
במהלך המבחן ולאחריו, הוא פוגש בחברים ואויבים רבים.
ארגונים וקבוצות בעולם של האנטר האנטר
האנטרים (משמעות השם "ציידים") - כינוי לאנשים שהוכיחו את עצמם באמצעות בדיקה קפדנית להיות מבכירי האנושות המתמחים במציאת יצורים נדירים, סוד אוצרות, ואנשים אחרים.
האנטרים וותיקים מתנדבים לשמש כבוחנים בבחינת ההאנטר השנתית.
כל האנטר מקצועי (אדם שעבר בהצלחה את בחינת ההאנטרים) מחזיק ברישיון המקנה לבעליו יתרונות רבים ורשום כחבר באגודת ההאנטרים.
האנטרים הם אנשים מגוונים, ופעולותיהם אינן דווקא מוסריות ויכולות להיות בלתי חוקיות, אולם אין הדבר משפיע על חברותם באגודה ומעמדם כהאנטרים.
כל האנטר גם מחויב לדעת לשלוט ב"נן", ולכן לאחר מעבר הבחינה בהצלחה כל האנטר חדש לומד נן אצל מורה מוסמך מטעם האגודה (בדרך כלל מבלי שהוא יודע על כך בהתחלה).
אגודת ההאנטרים - מלווים את הממשלות בעולם הרגיל ומסייעים לשמירת הסדר הטבעי.
בין היתר הם אחראיים לקיום בחינת ההאנטרים פעם בשנה ונתינת רישיון להאנטרים חדשים.
בסיום הבחינה, מוענק רישיון צייד (license) לאלו ששרדו אותה.
למרות מספרי הרישום המסיביים לבחינת הרישוי השנתית שיעור הכישלון גבוה ביותר.
רישיון הצייד נותן מספר יתרונות משמעותיים לבעליו כמו לימודים, טיסות ונסיעות חינם, אישורי כניסה ל-95% מהארצות, גישה למידע מסווג, תקשורת עם האנטרים אחרים בעולם דרך אתר אינטרנט חסוי ועוד.
אגודת ההאנטרים גם דואגת לתפעל כוחות וצוותים באירועים הקשורים לביטחון העולם, בהתאם לבקשת מנהיגי העולם.
יו"ר האגודה בתחילת הסדרה הוא אייזק נטארו.
הזודיאקס - (משמעות השם "כוכבי המזלות") קבוצה של שנים עשר האנטרים שנבחרו על ידי יושב ראש אגודת ההאנטרים בזכות כישוריהם (לכל אחד מהם שם קוד המשויך לגלגל המזלות הסיני).
מתוקף הגדרתם הם תומכים בפעילות יושב הראש ושותפיו לקרבות.
במקרי חירום הם מתכנסים יחד ומגבשים את הנהלים שיכתיבו את החוקים של קהילת ההאנטרים בעולם.
על מנת שיו"ר האגודה יכנס לתפקידו, הוא זקוק לתמיכה של רוב מחברי הזודיאקס.
משפחת זולדיק - משפחת מתנקשים, הידועה כעילית בתחומה.
חברי המשפחה גרים בקצה הר געש רדום בשם הר קוקורו (Kukuroo Mountain), האחוזה מוקפת חומות עצומות ושומרים שונים.
כבר מגיל צעיר הילדים עוברים אימונים סיזיפיים כדי להכשיר אותם להיות מתנקשים מקצועיים.
חברי המשפחה: סילבה (ראש המשפחה), קיקיו וחמשת ילדיהם (מסודרים לפי גיל): אילומי, מילוקי, קילואה, קאלוטו ואלוקה.
זינו (אביו של סילבה) ומאהא (סבו של זינו.
כסופי השיער במשפחה משויכים לקטגוריית המשנים, ואילו שחורי השיער משויכים לקטגוריית המניפולטורים.
יכולותיהם מזוהות עם הנחש והדרקון הסיניים.
להקת הפנטום - כנופיית שודדים בעלת שם עולמי, מדורגים כארגון ברמה א' (סיכון גבוה ביותר).
רוב חברי הלהקה הגיעו מהעיר מטאור (Meteor City) שם הלהקה הוקמה על ידי קרולו לוסילפר.
ישנם 13 חברים בלהקה, כולם משתמשי נן מיומנים ובעלי יכולות ייחודיות.
הם נושאים על גופם קעקוע של עכביש עם מספר לפי סדר חשיבותם ויכולותיהם, כל מספר מייצג את אחת מרגלי העכביש כאשר הראש הוא מנהיג הלהקה.
למרות שחברי הלהקה יוצרים קשרי חברות ביניהם ותומכים זה בזה בזמן משימות, כדי להתקבל לשורותיהם החבר החדש צריך לרצוח את בעל המספר הקודם.
נמלות הכימרה (Chimera Ant) הן גזע ייחודי לעולם של האנטר האנטר המורכב מחרקים טורפים בהם נתקלו גון וקילואה לראשונה עם יציאתם מן המשחק והגעתם לאימפריית קאקין (Kakin Empire) בה פגשו את קייט, חניכו לשעבר של אביו של גון והאנטר בעצמו.
הגזע כולל מגוון רחב של יצורים הנבדלים זה מזה בגודלם, כוחם וצורתם, שכן מלכת הגזע האחראית על הטלת הביצים (עם דגש על משימת לידת המלך החדש) מעניקה לכל אחד את תכונותיו החיצוניות ואת יכולותיו בהתאם ליצורים החיים אותם אכלה טרם ההטלה.
עם התקדמות העלילה, אל המלכה מובאים זוג ילדים אנושיים אשר טעמם הייחודי מעודד את המלכה לבקש מחייליה האילמים לצאת ולצוד עוד מן היצורים המשונים אותם גילו זה עתה ובאמצעות אכילתם להביא לשדרוג הגזע ולהפיכתו למפותח, קטלני ושימושי יותר עבור המלך אותו עתידה היא ללדת.
עם כניסת התכונות האנושיות לתמונה, חלק גדול מן הכימרות שנולדו לא רק הפכו לאנושיות יותר בחיצוניותן, אלא גם בפנימיותן: הן מסוגלות לדבר, לתקשר, להסיק מסקנות ולגבש דעות ואף להזדקק לשמות, אך התפתחות זו בנוסף אל הידיעה על בואו העתידי של המלך לא יוצרים בשורה טובה עבור האנושות.
בנוסף, הכימרות הן היצור החי היחידי (עד כה) שמסוגל ללמוד לשלוט בנן מלבד בני אדם.
מרואם (Meruem, אשר לפי אמו נקרא על שם "האור המאיר על הכל") – המלך החדש, אשר "נוצר" במטרה לחיות כפסגת האבולוציה, להוביל להכחדת המין האנושי ולהפוך את העולם לממלכה שכל כולה בבעלותו.
נולד מוקדם בהרבה מן הזמן המיועד מאחר שפיתח חשיבה עצמאית כבר ברחם אמו וקרע בידיו את בטנה על מנת לצאת לאוויר העולם.
רודן עריץ, גאוותן ואכזרי אשר מסוגל להתחזק אף יותר בעת אכילת אנשים דרך ספיחת אנרגיית החיים שלהם ורואה את החלש כמי שמטבעו נולד לא ראוי לחיות, אך גם בעל אוריינות גבוהה, יכולת לימוד מהירה וידע כללי נרחב כבר מיום היוולדו.
נפרפיטו (Neferpitou, מכונה לרוב בקצרה "פיטו") – אחת משלושת החיילים במשמר המלכותי הייחודי של המלך.
הבכורה, ובעלת תכונות רבות ובולטות של חתול.
הרגה זמן קצר לאחר היוולדה את קייט על ידי כריתת ידו ועריפת ראשו ולאחר מכן תופרת באמצעות יכולתה הייחודית את גופו חזרה על מנת לעשות בו שימוש כבובת אימונים בעבור חיילים חלשים יותר, מה שהופך את הנקמה בה לאחת המטרות המשמעותיות ביותר עבור גון בהמשך הסדרה.
שאייאפוף (Shaiapouf, מכונה לרוב בקצרה "פוף") - חבר נוסף במשמר המלכותי.
השני להיוולד, ובעל תכונות של פרפר.
טקטיקן מיומן, שכלתני ונאמן, הרואה את שירותו למלך כמשימה שאם ייכשל בה ייחשב כמת,מרבה להתנהג בדרמטיות ולעשות עניין מכל דבר שעלול להפריע למרואם מלכו.
מסוגל לפרק ולחבר שוב את תאיו בכל צורה ובכל גודל, ובכך ליצור שכפולים של עצמו אשר גודלם ומספרם משתנים בהתאם לכמות התאים שהייתה דרושה על מנת לייצרם.
מנת'ות'ויופי (Menthuthuyoupi, מכונה לרוב בקצרה "יופי") – האחרון אשר נולד מבין חיילי משמר המלך, איש רחב, שרירי ואדום המזכיר במראהו את היצורים המיתיים.
בשל תפקידו כמגן הגדול עבור המלך, יכולותיו השכליות אינן מפותחות והוא נוהג לציית לפקודות פשוטות, להמעיט במילים ולא לגלות יוזמה בעצמו.
בנו של ג'ינג פריקס, האנטר מיקצועי שמקום המצאו לא נודע.
גודל באי הלוויתן על ידי דודתו מיטו וסבתו שסיפרו לו שהוריו מתו בתאונה.
כשהתברר לגון כי אביו בחיים הוא נהיה נחוש בדעתו למצוא אותו ולהבין למה עיסוקו כהאנטר יותר חשוב לו מלחיות יחד עם בנו.
כדי למצוא את אביו הוא מחליט לגשת לבחינת ההאנטרים.
גון מתאפיין באופטימיות ורצון לעזור, בייחוד לחבריו.
האישיות הסקרנית והתמימה שלו, לעיתים מתסכלת את הסובבים אותו, אולם זו גם הסיבה שהוא מושך אליו אהדה רבה ומוצאים בו עניין.
למרות גילו הצעיר וגופו הנערי שעדיין לא התעצב, הוא ניחן בפוטנציאל אדיר וכוח רב, יכולותיו העצומות מתפרצות בעיקר כאשר הוא חש אי צדק או מישהו שחשוב לו נמצא בסכנה.
גון בעל כוח רצון ושכל פשוט, הוא מעריך את חבריו ודואג להם, חברו הטוב ביותר הוא קילואה, ילד בן גילו שאותו הוא מחשיב כשותף לחיים.
גון משתייך לקטגוריית המשפרים (Enhancement).
קילואה זולדיק (Killua Zoldyck) – נער בן 12 (בהמשך בן 14) בן למשפחת מתנקשים ידועה.
מגיל צעיר אומן להיות מתנקש, כשמאס בהכתבות של משפחתו (בעיקר אימו ואחיו אילומי) ברח מהבית ומתוך שעמום חיפוש אחר ריגוש ניגש לבחינת ההאנטרים, שבה במהרה התחבר עם גון.
החברות שלהם מושתת על אמון, תמיכה ותחרותיות.
בניגוד לגון שמונע על רגשות, קילואה הוא המחושב, האינטליגנט, האדיש וחד המחשבה מבין השניים.
עברו כמתנקש הקנה לו יכולות לנתח מצבים ולבנות אסטרטגיות פעולה במהירות.
משמש לא פעם כקולו ההיגיון הקר בשביל גון הפזיז ומרגיע אותו.
קוראפיקה קורטה (Kurapica Kurta) – נער בן 16 (בהמשך בן 19), הניצול היחיד משבט הקורטה שנטבח על ידי להקת הפנטום ארבע שנים לפני בחינת ההאנטרים.
שבט הקורטה חי בכפר מבודד.
צבע עיניהם של חברי השבט היה הופך לארגמן כאשר רגשותיהם צפו, ועיניים אלה נחשבות לאחד משבעת פלאי תבל.
מטרתו של קורפיקה היא לנקום בלהקת הפנטום שהרגה את השבט שלו ועקרה את עיניהם.
כדי להצליח במשימתו הוא ניגש לבחינת ההאנטרים, שם הוא מתיידד עם גון, לאוריו וקילואה.
קוראפיקה משתייך במקור לקטגוריית המכשפים (Conjuration) אך כאשר עיניי הארגמן שלו מופעלות, הוא משנה את סוג הנן שלו לקטגוריית המומחים (Specialization).
לאוריו פרדינייט (Leorio Paradiknight) – נער בן 19(בהמשך בן 21), מראהו המבוגר מספק אתנחתא קומית בעלילה.
בילדותו חברו מת לאחר שחלה במחלה שניתנת לריפוי, אך הוא לא הצליח להצילו כיוון שהיה חסר אמצעים כלכליים וידע.
מאז חלם להיות רופא ולטפל באחרים ללא תשלום, אך הוא גילה שלימודי הרפואה דורשים כסף רב.
האירועים האלה הובילו אותו לגשת לבחינת ההאנטרים במטרה להשיג את הרישיון שיאפשר לו לימודים בחינם (חלק מהפריווילגיות להן זוכה בעל הרישיון).
שם פוגש ומתחבר עם גון, קילואה וקוראפיקה.
לאוריו משתייך לקטגוריית הפולטים (Emmision).
היסוקה מורו (Hisoka Morow) – האנטר מסתורי, אשר עבר את בחינת ההאנטרים במחזור של גון וחבריו.
היסוקה מתלבש כמו ליצן וקוסם, עורו חיוור ויש לו איפור בצורת כוכב ודמעה על פניו.
הוא תמיד מסתובב עם חפיסת קלפים ומחפש אנשים חזקים להילחם בהם.
לא הרבה ידוע על עברו, אך על פי מה שהוא טוען הוא גדל במקום עני מאוד.
הוא מקבל גירוי מיני מלחימה באנשים חזקים, ולכן הוא מרחם על חייהם של אנשים שהוא רואה בהם פוטנציאל להוות לו אתגר יום אחד, כמו גון.
בנוסף לכך היסוקה בעל היסטוריה משותפת עם להקת הפנטום, וגם מוכר בזירת השמיים.
היסוקה ניגש בעבר לבחינת ההאנטרים אך נכשל בה כיוון שכמעט הרג את אחד הבוחנים, ולכן ניגש בשנית.
היסוקה משתייך לקטגוריית המשנים (Transmutation).￼
ביסקוויט "ביסקי" קרוגר - האנטרית בעלת דירוג של שני כוכבים בארגון ההאנטרים, שמתמחה בציד אוצרות.
על אף שביסקי נראית כמו ילדה קטנה, היא משתמשת בנן על מנת להעניק לעצמה חזות צעירה, ולמעשה היא בת 57. חלק מקבוצת ההאנטרים שנשכרו על מנת להביס את המשחק גריד איילנד, ובמהלך המשחק היא פגשה את גון וקילואה ולימדה אותם את עקרונות הנן המתקדמים.
לאחר מכן גם אימנה את גון וקילואה לקראת הקרב שלהם נגד נאקל ושוט.
דואגת מאוד מהמראה החיצוני שלה.
בשלב כלשהו בחייה אימנה בנן גם את ווינג.
ביסקי משתייכת לקטגוריית המשנים (Transmutation).
קייט - האנטר חזק ותלמיד לשעבר של ג'ינג פריקס, אביו של גון.
קייט פגש את גון בצעירותו כשהתחקה אחר עקבותיו של אביו והגיע לאי הלוויתן בו גון גדל.
לאחר כמה שנים פגשו אותו גון וקילואה בשנית לאחר שהביסו את גריד איילנד.
קייט ערך מחקר על נמלות הכימרה - זן מסוכן של בעלי חיים, וכתוצאה מכך התלוו אליו גון וקילואה לN.G.L, מדינה המנותקת מהעולם המודרני בה נמלות הכימרה הקימו מושבה והתפתחו.
במהלך התקפה של נפרפיטו - אחת מהשומרים המלכותיים של נמלות הכימרה, קייט הקריב את חייו על מנת שגון וקילואה יצליחו לברוח, מה שהשפיע מאוד על גון.
כוחו של קייט מאפשר לו להגריל נשק קטלני מבין כמה סוגים באמצעות רולטה דמוית ליצן קטן שהוא מזמן הרולטה נוהגת להתנהג בצורה מצחיקה וילדותית, והוא משתייך לקטגוריית המכשפים (Conjuration).
אייזק נאטרו - יו"ר אגודת ההאנטרים בתחילת הסדרה, ומי שכונה לוחם הנן החזק ביותר.
נאטרו הוא אדם זקן שנראה תשוש, אך הוא עוצמתי ביותר ואף בגילו המופלג חזק יותר מרוב ההאנטרים החברים באיגוד.
אוהב להשתעשע וחובב קרבות, אך רציני ביותר במצבים מסוכנים.
בעברו הוא אף ביקר ביבשת האפלה (Dark Continent), ולאחר ביקורו בה אסר על משלחות נוספות להגיע אליה.
על אף תפקידו וכוחו, יש לו יריבים פוליטיים רבים באגודת ההאנטרים שחפצים בכך שיודח.
בנוסף, הוא חבר קרוב של אנשים ממשפחת זולדיק.
מת בעונה 5. נאטרו משתייך לקטגוריית המשפרים (Enhancement).
אילומי זולדיק - אחיו הגדול של קילואה והבכור לבית משפחת זולדיק.
בעל יכולת לשנות את מבנה פניו באמצעות הנן שלו ומחטים שהוא נושא עמו ובנוסף יכול להפוך אנשים לזומבים בשליטתו בעזרת המחטים שלו.
נרשם לבחינת ההאנטרים תחת הזהות הבדויה של גירטקור ומכשיל את קילואה בבחינת ההאנטרים על מנת שיחזור לחיק המשפחה וימשיך בעבודתו כמתנקש, אך לאחר שקילואה עוזב בשנית מניח לו לנפשו.
אדם אדיש שנראה כי אינו מביע אף רגש והבעת פניו קרה תמיד, אולם ברגע שמישהו מאיים לפגוע במשפחתו הוא יכול להיות רצחני וקטלני.
כמו שאר בני משפחת זולדיק הוא מתנקש מוכשר ברמה עולמית, והרג בחייו כמה מהאנשים הבכירים בעולם.
ספק חבר וספק יריב של היסוקה.
אילומי משתייך לקטגוריית המתמרנים (Manipulation).
ג'ינג פריקס - אביו של גון, והאנטר אגדי בעל דירוג של שלושה כוכבים בארגון ההאנטרים.
מתמחה בחקר של חורבות ותרבויות עתיקות.
במקור גדל באי הלוויתן, והפך להאנטר כיוון שרצה להגיע ליבשת האפלה (Dark Continent).
כמו גון, גם הוא נתפס בעיני אנשים כאדם מוכשר מאוד ובעל פוטנציאל גדול.
בשלב כלשהו בחייו הוא יצר יחד עם חבריו את המשחק גריד איילנד, אימן את קייט ונעלם.
קילואה משער שג'ינג תכנן שגון יפגוש אנשים מסוימים במהלך המסע שלו, וזה המניע מאחורי פעולות שונות שלו.
ג'ינג אינו מעוניין בקשר של אב ובן עם גון, והוא מתעניין הרבה יותר במסעו כהאנטר.
בנוסף, ג'ינג הוא אחד מהזודיאקס.
ג'ינג משתייך לקטכוריית המיוחדים (spacielist).
מורל מאקרנסי - האנטר בעל דירוג של שני כוכבים בארגון ההאנטרים, המתמחה בחקר הים ויצורים ימיים.
חלק מהמשלחת של נאטרו למלחמה בנמלות הכימרה, והמנטור של נאקל ושוט.
מוראל הוא אדם גדול, מרשים מבחינה פיזית ומסתובב עם המקטרת הענקית שלו, שעוזרת לו להילחם.
הוא אמנם נראה קשוח אך מאוד רגיש.
מוראל משתייך לקטגוריית המתמרנים (Manipulation).
נוב – האנטר חזק, וחלק מהמשלחת של נאטרו למלחמה בנמלות הכימרה.
בנוסף לכך הוא המנטור של פאלם סייביריה.
נוב הוא בחור מסתורי, לבוש בחליפה מהודרת ושיער מסורק ומדבר בקול שקט.
יכולת הנן שלו היא ליצור פורטלים לשיגור.
הוא שקול מאוד ומחושב, אך לא יציב נפשית וחווה במהלך הקרבות התמוטטות עצבים קשה (השיער שלו נשר במהלך הקרב עם נמלות הכימרה).
בנוסף מעורה בעניינים הפוליטיים בארגון ההאנטרים.
נוב משתייך לקטגוריית המכשפים (Conjuration).
נאקל ביין – האנטר ותלמיד של מוראל, המתמחה בציד יצורים ומפלצות.
נאקל הוא אדם קשוח ומתלהם, בעל פתיל קצר ופקעת עצבים גבוהה, אולם הוא רגיש מאוד, בעיקר לבעלי חיים.
נאקל משתייך לקטגוריית הפולטים (Emmision).
שוט מקמאהון – האנטר ותלמיד של מוראל, ומתמחה גם הוא בציד יצורים ומפלצות.
בעל חזות קרה ומחושבת כלפי חוץ, אך למעשה הוא פחדן ונוטה להסס לפני שנכנס לעימות כלשהו, ומעדיף לצפות מהצד ולחשוב יתר על המידה לפני שהוא תוקף יריב.
לרוב שוט משמש כקול ההיגיון בעבור נאקל המתלהם.
שוט משתייך לקטגוריית המתמרנים (Manipulation).
פאלם סייבירה – האנטרית ותלמידה של נוב, ומאוהבת בו קשות מה שמאפשר לו לשלוט על מעשיה.
לא מורשית להשתמש בכוחות הנן שלה ללא אישור מפורש של נוב.
בת 22. היא בעל מראה חיצוני מפחיד ומטריד מאוד, אך יכולה גם להיראות נורמלי במידת הצורך.
אגסיבית ולא יציבה בנפשה, רוצה להרוג כל אחד שמרגיז אותה (גם אם הם בני ברית שלה), שונאת מאוד את התלמידים של מוראל כיוון שהם מונעים ממנה לצאת למשימה בNGL.
במהלך הקרבות היא הופכת לנמלת כימרה אך מקבלת את זכרונותיה חזרה(הפיכתה לנמלת כימרה דווקא משפרת את נראותה).
מחבבת את גון (אילצה אותו לצאת איתה לדייט בעונה 5) .
ווינג – המורה הראשון של גון וקילואה לנן, ובנוסף הוא גם המורה של זושי.
ווינג הוא האנטר וגם משמש כבוחן של גון בבחינת ההאנטרים הסודית, שמטרתה להסמיך את ההאנטר הטירון לשליטה בסיסית בנן.
ווינג היה בעבר תלמיד של ביסקי, ולמד ממנה את עקרונות הנן.
עוזר לגון וקילואה להתקדם בזירת השמיים.
ווינג משתייך לקטגוריית המשפרים (Enhancement).
זושי – ילד קטן תלמידו של ווינג שמתחבר עם גון וקילואה.
אף על פי שאינו מוכשר כמוהם, ווינג מתאר את זושי ככישרון של 1 ל-1,000,000 בשליטה בנן.
זושי משתייך לקטגוריית המתמרנים (Manipulation).
טכניקות ייחודיות בעולם של האנטר האנטר
היא מאפשרת ליצור חי להשתמש ולנצל את אנרגיית החיים שלו (הילה או aura).
ישנם ארבעה עקרונות שאדם צריך ללמוד כדי לשלוט בנן.
עקרונות אלו הם תרגילי מדיטציה ומחשבה לחיזוק כוח הרצון והתודעה של האדם.
טן (Ten) - מיקוד התודעה, שיקוף העצמיות וקביעת המטרה.
לאחר שבלוטות ההילה של האדם נפתחות הוא חייב לשמור את ההילה שלא תדלוף החוצה דרכן (דליפת יתר עלולה להיות קטלנית), הדרך הטובה ביותר לעשות זאת, היא להשאיר שכבה דקה של הילה שעוטפת את הגוף.
שכבה זו מהווה שכבת מגן בסיסית מפני התקפות נן, שומרת על מרץ וחיוניות ומעכבת זקנה.
מדיטציה תכופה משפרת את איכות הטן ובונה הילת מגן חזקה יותר.
זאטסו (Zetsu) – אמירה, תרגום התודעה והמטרה למלל.
בניגוד לטן, זאטסו עוצר את ההילה מלדלוף החוצה וכולא אותה בתוך הגוף.
כיוון שהאדם לא מוגן על ידי ההילה הוא נעשה רגיש יותר להילות של האחרים שסביבו ומנגד האחרים לא חשים בנוכחותו.
זאטסו משמש למעקב ומקל על עייפות, אך במקרה של תקיפה עם נן האדם יסבול פגיעה קשה כי הגוף נשאר חסר הגנה.
רן (Ren) - הגברה, כוח הרצון.
כאשר אדם מסוגל לשלוט בהילה שלו על ידי טן, הוא גם מסוגל לשלוט בכמות ההילה שהוא פולט מגופו בכל רגע נתון.
אם טן משמש להגנה, אז רן משמש לתקיפה או הכנה לתקיפה.
רן תומך ומעצים את היכולת ההתקפית של האדם ומספק לו מאגר של הילה לשימוש בטכניקות מתקדמות.
האטסו (Hatsu) - עשייה, הוצאה מהכוח לפועל.
לאחר שמיושמים שלושת העקרונות הבסיסיים, האטסו הוא העיקרון שמביא לידי ביטוי את יכולותיו של האדם.
תכונות ההאטסו יהיו מושפעות בהתאם לסיווגו הטבעי באחת משש הקטגוריות אך לא יהיו מוגבלות רק אליה.
יכולות הנן מחולקות לשש קטגוריות הקובעות באילו דרכים המשתמש יוכל ליישם את ההילה שלו.
משתמש עם קטגוריה מסוימת יוכל להגיע ליעילות שימוש מקסימלית בקטגוריה הזאת, אך בקטגוריות אחרות הוא יוכל להשתמש באופן פחות יעיל.
קיים קשר בין האישיות של המשתמש לקטגורית הנן אליה הוא שייך.
השיטה המקובלת לבדוק לאיזה קטגוריה האדם משתייך היא באמצעות שחרור הילה מכפות הידיים, כאשר הן מקיפות כוס מלאה מים עם עלה הצף על פניהם וצפייה בתוצאות:
משפר (Enhancer) – כמות המים בכוס גדלה.
משפרים מסוגלים לחזק את ההילה שלהם או לחזק חפץ מסוים באמצעות ההילה שלהם.
הדבר מתבטא בדרך כלל בחיזוק ושיפור של היכולות הגופניות והכוח הפיזי של משתמש הנן.
בנוסף, משפרים ששולטים היטב בנן מסוגלים גם להשתמש ביכולותיהם לצורכי ריפוי עצמי מוגבר ושיפור הסיבולת.
רבים מחשיבים את המשפרים למשתמשי הנן המאוזנים ביותר, אשר משלבים הגנה והתקפה בצורה הטובה ביותר.
לפי השיטה לניתוח אישיות לפי הילה, משפרים הם פשוטים ורציניים.
דוגמאות למשפרים: גון פריקס, אייזק נטרו, יופי, אובוגין.
משנה (Transmuter) – טעם המים משתנה.
משנים מסוגלים להקנות להילה שלהם תכונות של חומרים אחרים, או לשנות את צורת ההילה שלהם.
טעות נפוצה תהיה להחשיב את יכולות המשנים כחומרים לכל דבר, אך הם למעשה הילה טהורה שתכונותיה הכימיות והפיזיקליות משתנות (כך לדוגמה, יכולות הנן של קילואה הן הילה בצורה של ברקים, ואינן ברקים אמיתיים).
כתוצאה מכך, אנשים שאינם שולטים בנן לא יבחינו ביכולות אלו.
לפי השיטה לניתוח אישיות לפי הילה, משנים הם הפכפכים ורמאים.
דוגמאות למשנים: קילואה זולדיק, היסוקה מורו, זינו זולדיק, ביסקי קרוגר.
מכשף (Conjurer) – זיהומים מופיעים בתוך המים.
מכשפים הם משתמשי נן המסוגלים ליצור חפצים ואובייקטים פיזיים מההילה שלהם.
בניגוד למשנים, גם אנשים שאינם שולטים בנן יוכלו להבחין בחפץ שיוצר מכשף.